BVB Creșteri pentru majoritatea indicilor
*	Acțiunile Banca Transilvania - pe prima treaptă în topul rulajului

Indicii Bursei de Valori București (BVB) au avut preponderent creșteri, în ultima sesiune de tranzacționare a săptămânii trecute, într-o zi cu aprecieri ușoare ale piețelor europene. Indicele BET, al celor mai lichide douăzeci de titluri ale bursei noastre, a avut un avans de 0,15%, la 17.588 de puncte, în vreme ce indicele BET-BK, reperul de randament al fondurilor de investiții în acțiuni, s-a apreciat cu 0,46%, până la 3.251 de puncte.